§ 2 Endamál Endamál felagsins er at bøta um korini hjá fólki við ADHD, herundir At virka til gagns fyri fólk við ADHD At geva foreldrum, avvarðandi og persónum við ADHD møguleika at koma í samband við líkastillað. At luttaka í samarbeiði í norðurlendskum høpi. At virka fyri, at tilboð verða til fólk við ADHD og teirra avvarðandi. § 3 Limir Øll kunnu gerast limir, einstaklingar eins og stovnar, ið kunnu taka undir við endamáli felagsins, og sum kunnu gjalda tað av aðalfundinum ásetta limagjald. Um limaskapur verður uppsagdur, má hettar gerast við 1 mánað ávaring, ið so verður at rokna frá roknskaparársins enda. § 4 Limagjald Limagjaldið verður ásett á aðalfundinum. § 5 Ársaðalfundur Ársaðalfundur er hægsti myndugleiki. Ársaðalfundurin verður at halda í aprílmánaða. Eykaaðalfundur verður at halda, tá 1/3 av limunum ella ein meiriluti av nevndini ynskir tað. Boð um aðalfund ella eykaaðalfund skal lýsast í almennu miðlunum í minsta lagi 14 dagar frammanundan fundin. Uppskot til aðalfundin ella eykaaðalfundin skulu verða nevndini í hendi 8 dagar áðrenn fundin. Ársaðalfundurin verður hildin við hesi dagsskrá: § 6 Avgerðarrættur Allar avgerðir verða tiknar við vanligum meiriluta. Uppskot til broytingar av viðtøkum felagsins kunnu tó bert fáa gildi, um 2/3 av givnum atkvøðum eru fyri. Um hetta ikki eydnast, verður boðað til eykaaðalfund. Á eykaaðalfundinum verður vanligur meiriluti galdandi. § 7 Nevndin Felagið verður stýrt av eini 7-mannanevnd og 3 tiltakslimum (aðalfundurin kann avgera at velja fleiri enn 3 tiltakslimir), sum verða valdir á ársaðalfundinum. Stendur á jøvnum í nevndini, tá ið atkvøðast skal, telur atkvøðan hjá formanninum 2 atkvøður. Ólíka ár standa 4 nevndarlimir fyri vali og lika ár 3 nevnarlimir. Tiltakslimirnir verða valdir á hvørjum ári. Nevndin skipar seg sjálv við formanni, næstformanni, kassameistara og skrivara. Minst 3 av nevndarlimunum skulu verða avvarðandi at fólki við ADHD ella hava ADHD. Nevndin kann taka sær serkøna hjálp at arbeiða við ávísum málum, um neyðugt við samsýning. § 8 Nevndar- og limafundir Nevndarfundir verða hildnir minst 6 ferðir um árið og limafundir minst 2 ferðir um árið. Gerðabók verður førd yvir tað, ið fer fram á fundunum. § 9 Roknskapur Felagið verður teknað av formanni og kassameistara. Roknskaparárið er kalendaraárið. Grannskoðaður roknskapur skal seinast 1. mars vera nevndini í hendi. § 10 Viðtøkubroytingar Uppskot um viðtøkubroytingar skal vera nevndini í hendi 4 vikur áðrenn aðalfundin. § 11 Avtøka av felagnum Uppskot um at taka felagið av kann bert koma undir atkvøðu á einum eykaaðalfundi við bert hesum máli á skránni. Í minsta lagið ¾ av nevndini og ¾ av limunum skulu atkvøða fyri hesum. Um ikki meiriluti verður fyri avtøku skal, áðrenn 1 mánað, boð verða send um aðalfund, har vanligur meiriluti tá er galdandi. Ognir felagsins fella til Meginfelag teirra brekaðu í Føroyum.